Na temelju članka 35. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 48. Zakona o lokalnoj i područnoj (regionalnoj) samoupravi (NN [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)) i 46. Statuta Općine Privlaka („Službeni glasnik Zadarske županije“ broj 05/18), Načelnik Općine Privlaka dana 22.listopada 2018.g. donosi

**O D L U K U**

**O kupoprodaji čest.zem. 2782 i 2783, k.o. Privlaka**

Članak 1.

Općina Privlaka kao kupac zaključiti će kupoprodajne ugovore sa Marijom Stručić iz Kožina, Kožino 103, OIB: 26889446808 za nekretninu oznake čest.zem. 2782, u naravi oranica površine 159 m², upisane u zk.ul. 4183, k.o. Privlaka te sa Markom Mustać iz Zadra, Ul. Ivana Meštrovića 1, OIB: 75776920950 za nekretninu oznake čest.zem. 2783, u naravi pašnjak površine 159 m², upisane u zk.ul. 1011, k.o. Privlaka.

Članak 2.

Kupoprodajna cijena za svaku od nekretnina iz članka 1. ove Odluke u suglasnosti s prodavateljima, a na temelju procjembenog elaborata 03-09/2018 izrađenog po stalnom sudskom vještaku za graditeljstvo i procjenu nekretnina Draženu Knežević, struč.spec.ing.aedif., iznosi 16.158,00 EUR (šesnaesttisućastopedesetosam eura) u kunskoj protuvrijednosti prema srednjem tečaju HNB-a na dan plaćanja odnosno sveukupno za obje nekretnine 32.316,00 EUR (tridesetdvijetisućetristošesnaest eura) prema srednjem tečaju HNB-a na dan plaćanja.

Članak 3.

Ugovore o kupoprodaji nekretnina iz članka 1. ove Odluke u ime i za korist Općine Privlaka zaključiti će sa prodavateljima Načelnik Općine Privlaka.

Članak 4.

Ova Odluka stupa na snagu danom donošenja.

KLASA: 022-06/18-01/05

URBROJ:2198/28-02-18-1

Privlaka, 19.listopada 2018. g.

OPĆINA PRIVLAKA

 N a č e l n i k:

 Gašpar Begonja,dipl.ing.